Vi er netop kommet hjem fra en rigtig god oplevelse i Trastevere Deco. Vi var 4 par/8 personer på forlænget weekend i Rom, og lejligheden var en rigtig god base til et besøg i Rom. Inden besøget var vi i kontakt med Flaminia, og hun var meget behjælpsom med vores ankomst, hvor en mini-van var arrangeret og ventede på os i lufthavnen. Da vi kom frem til lejligheden, var Flaminia og hendes bror tilstede, viste os til rette, og gav os nogle gode tips til spisesteder, og hvordan vi skulle finde rundt i Rom de kommende dage. Lejligheden var rigtig god til vores formål, og kan klart anbefales til familier eller grupper, som vil opleve fantastiske Rom. Med Tram placeret lige udenfor døren, og ca. 1,5 km til Plaza Venezia, er man meget centralt placeret på byen, og dens seværdigheder. Lejligheden er meget tæt på de mange gode og hyggelige restauranter i den nordlige del af Trastevere. Også med turen retur til lufthavnen var Flaminia behjælpelig, og i det hele taget havde man fornemmelsen, at man bare skulle spørge, og hjælpen var klar. Mange tak!
Vi vil meget gerne anbefale lejligheden til et besøg til Rom!